שלומי דורה

שלומי דורה (נולד ב-22 ביוני 1973) הוא מאמן כדורגל ישראלי.

קריירה
דורה, אחיו של הכדורגלן יוסי דורה, אחיינו של המאמן רוני דורה ובן דודו של המאמן טל בנין, החל את קריירת האימון שלו במחלקת הנוער של הפועל חיפה. בשנת 2006 הוביל את קבוצת הנוער של המועדון לזכייה באליפות ליגת העל לנוער, כשתחת הדרכתו שחקנים רבים שעלו לאחר מכן לקבוצה הבוגרת, בהם אושרי רואש, רן אבוקרט, גל אראל, שמעון הרוש ורן יצחק.

בתחילת עונת  מונה דורה למאמן הקבוצה הבוגרת של הפועל חיפה, שהייתה אז בליגה הלאומית, וכעבור שלוש שנים הוביל אותה לליגת העל. בקיץ 2009 עמד על הקווים לראשונה כמאמן בליגת העל, ובמשחק הבכורה שלו השיג ניצחון 2–1 על מכבי נתניה. באותה עונה נאבקה הקבוצה כנגד הירידה, ולבסוף הצליחה להישאר בליגת העל.

בתחילת עונת  מונה למאמן הפועל רמת גן, אך עזב את הקבוצה לאחר עשרה מחזורים. לקראת סוף העונה מונה למאמן בני סכנין, לאחר שנקלעה לתחתית הטבלה, והצליח להשאיר את הקבוצה בליגת העל לאחר ניצחון 1–0 על בית"ר ירושלים במחזור האחרון. בעונה שלאחר מכן הגיע עם בני סכנין לפלייאוף העליון של ליגת העל, אך בעונת  לא הצליח לשחזר את ההצלחה וסיים את תפקידו לקראת תום העונה לאחר שהקבוצה נקלעה לתחתית הטבלה.

בקיץ 2013 חזר דורה לאמן את הפועל חיפה, וב-27 באוקטובר 2013 רשם את הניצחון הראשון שלו בדרבי של חיפה. בתום העונה סיים דורה את תפקידו במועדון.

ביוני 2014 מונה דורה למאמן מכבי אחי נצרת מהליגה הלאומית, וב-10 בדצמבר התפטר מתפקידו. ב-8 בינואר 2015 מונה למאמנה של הפועל עכו, שהייתה אז במקום האחרון בליגת העל, והצליח להשאיר את הקבוצה בליגה.

ב-30 ביוני 2015 מונה למאמן מכבי נתניה. ב-2 בנובמבר פוטר מהקבוצה. ב-13 בפברואר 2016 מונה למאמן עירוני קריית שמונה וסיים את חוזהו בתום העונה.

ב-31 במאי 2016 מונה דורה בשנית למאמן הפועל עכו, ובתום עונה אחת העפיל עמה לליגת העל לאחר שסיימה במקום השני בליגה הלאומית.

ב-24 בינואר 2018 מונה שוב למאמן מכבי אחי נצרת מהליגה הלאומית. ב-28 ביוני של אותה שנה מונה דורה למאמן הפועל אשקלון.

ב-1 בנובמבר 2019 מונה למאמן הפועל עפולה במקומו של עידן בר-און. ב-14 בנובמבר 2020 פוטר מתפקידו.

ב-21 בפברואר 2021 מונה למאמנה של מועדון ספורט כפר קאסם. בדצמבר אותה שנה פיטרה הקבוצה את דורה, על אף שהייתה במקום השני בהפרש נקודה מהמקום הראשון בליגה הלאומית.

ב-2 במרץ 2022 מונה למאמן הפועל אום אל פאחם. בסיום עונת 2021/2022 סיים את תפקידו.

ב-25 במאי 2022 מונה למאמנה של הפועל נוף הגליל. ב-18 בספטמבר פוטר מתפקידו בנוף הגליל וב-4 בינואר 2023 מונה למאמן סקציה נס ציונה עד סוף העונה.

קישורים חיצוניים

 שלומי דורה, באתר ההתאחדות לכדורגל בישראל

הערות שוליים

מאמני כדורגל ישראלים
מאמני הפועל חיפה
מאמני הפועל רמת גן
מאמני בני סכנין
מאמני מכבי אחי נצרת
מאמני הפועל עכו
מאמני מכבי נתניה
מאמני עירוני קריית שמונה
מאמני הפועל אשקלון
מאמני הפועל עפולה
מאמני מועדון ספורט כפר קאסם
מאמני הפועל אום אל-פחם
מאמני הפועל נוף הגליל
מאמני סקציה נס ציונה
ישראלים שנולדו ב-1973